རང་རེའི་ན་ཆུང་བྱིས་པ་རྣམས་ཀྱིས་རང་དབང་གི་རྩེད་འཇོའི་འཇིག་རྟེན་ལ་ཅི་དགར་རོལ་བའི་དུས་མཚུངས་སུ་བོད་རང་གི་ལོ་རྒྱུས་བྱུང་བ་དང་གནའ་ཤུལ་གནའ་མི།ཡུལ་སྲོལ་གོམས་གཤིས།འཚོ་བའི་ཡོ་བྱད་སོགས་ལ་ངེས་ཤེས་གསལ་པོ་ཞིག་སྐྱེ་རྒྱུ་དང་།མ་ཟད།ཕ་མེས་ཡང་མེས་ཀྱི་བློ་གྲོས་ཀྱི་རྩལ་དང་ཤེས་རབ་ཀྱི་བཅུད་ལས་ཐོན་ཅིང་བོད་མིའི་ཁ་རླངས་མ་ཡལ་བའི་རིག་གནས་ཉིང་བཅུད་དེ་སྒྲུང་གཏམ་དཔེ་དང་ཤགས་དམངས་གླུ།ཁེད་ལེགས་བཤད།མགུར་བཤད་པ་སོགས་མྱོང་རོལ་དང་བློ་སྐྱོར་བྱེད་རྒྱུ་དེ་ནི་ཐོག་མའི་སློབ་གསོའི་ཁྲོད་ཀྱི་བློ་འབྱེད་སློབ་གསོ་རྨ་མེད་ཅིག་ཡིན་པར་བསམས་ཏེ།བྱིས་པའི་རབ་བྱེདཅེས་པའི་ཀློག་དེབ་འདི་བསྒྲིགས་པ་ཡིན།ཀློག་དེབ་འདི་སྒྲིག་པར་འབྲེལ་ཡོད་ཀྱི་དཔྱད་གཞིའི་ཡིག་ཆ་གང་མང་ཞིག་བེད་སྤྱོད་དང་འདེམ་སྒྲིག་བྱས་ཡོད་པ་དང་ནང་དོན་གྱི་ཆ་ནས་དོན་ཚན་སོ་གཅིག་གིས་གྲུབ་པར་བྱས་ཡོད།འདིར་ཆེད་དུ་ཞུ་རྒྱུ་ཞིག་ལ་དཔྱད་གཞིའི་ཡིག་ཆ་དེ་དག་གི་རྩོམ་པ་པོ་དང་སྒྲིག་པ་པོ།དཔེ་སྐྲུན་ཁང་སོགས་ལ་ཐུགས་རྗེ་ཆེ་ཞུ་བ་དང་།གཞན་སྒྲིག་པ་པོའི་མཐོང་ཐོས་མྱོང་གསུམ་གྱི་ཚད་ནི་ཤིན་ཏུ་དམའ་བའི་དབང་གིས་དེབ་ཆུང་འདིར་ནོར་བ་དང་མི་འདང་བའི་ཆ་མང་དུ་ཡོད་སྲིད་པ་ལ་ཀུན་གྱིས་དགོངས་འཆར་ལྷུགས་སྩོལ་གནང་བའི་རེ་བ་ཞུ།